open-index/open-wikipedia-markdown huggingface dataset:
সিতওয়ে বন্দর

**সিতওয়ে বন্দর** বঙ্গোপসাগরে তীরে মিয়ানমারের রাখাইন রাজ্যের রাজধানী সিতওয়েতে অবস্থিত, যা ২০১৬ সালে ভারতের দ্বারা নির্মিত একটি গভীর সমুদ্র বন্দর।   কালাদান নদীর মোহনায় অবস্থানরত বন্দরটি  ভারত ও মিয়ানমারের মধ্যে একটি সহযোগিতামূলক সহযোগিতার অংশ হিসেবে কালাদান মাল্টি-মডাল ট্রানজিট ট্রান্সপোর্ট প্রজেক্টের অংশ হিসেবে নির্মাণে এবং ভারত সরকার কর্তৃক $১২০ মিলিয়ন মার্কিন ডলারের অর্থায়ন করা হয়েছে বন্দরটি নির্মাণের জন্য।  প্রকল্পটি দক্ষিণ-পশ্চিমাঞ্চলীয় মিয়ানমার এবং উত্তর-পূর্ব ভারতে পরিবহন অবকাঠামো উন্নয়নের লক্ষ্যে কাজ করছে। 

## ইতিহাস
ভারতের প্রস্তাবিত কালাদান মাল্টি-মডাল ট্রানজিট ট্রান্সপোর্ট প্রকল্প মূলত ভারতের উত্তর-পূর্বাঞ্চলীয় রাজ্যগুলিকে একটি বিকল্প রুট সরবরাহের করা। এই সাতটি রাজ্য বাকি ভারতের সঙ্গে কেবলমাত্র ভুটান, নেপাল ও বাংলাদেশ-এর মধ্যবর্তী ভারতীয় ভূখণ্ডের একটি সংকীর্ণ অংশ  শিলিগুড়ি করিডোরের মাধ্যমেই যুক্ত। উত্তর-পূর্বের জন্য এই করিডোর মাধ্যমে নির্ধারিত সমস্ত রুটগুলিতে পণ্য পরিবহনে উল্লেখযোগ্য বিলম্ব এবং খরচ বৃদ্ধি পায়। ভারত এই রাজ্যগুলির জন্য বঙ্গোপসাগর থেকে ট্রানজিট পাওয়ার ইচ্ছায়  ১৯৭০ সালের পর থেকে সাথে বাংলাদেশের সাথে আলোচনার চেষ্টা করে, কিন্তু বার বার এইসব রাজ্যে জন্য পণ্য পরিবহনের রুট প্রদানে বাংলাদেশ অস্বীকৃত হয়। যদিও ২০২৩ সালে অবশেষে ভারত বঙ্গোপসাগরে অবস্থিত চট্টগ্রাম বন্দর ও মোংলা বন্দর দিয়ে ট্রানজিট সুবিধা পায়। 

ভারত ও মিয়ানমার উভয় দেশের অবকাঠামো ও অর্থনৈতিক উন্নয়নে ত্বরান্বিত করার লক্ষ্যে ৫০০ মিলিয়ন ডলারের কালদান প্রকল্পটি একটি বিকল্প হিসেবে বিবেচিত হয়। এই প্রকল্পে  কালাদান নদীর মোহনায় একটি গভীরতাপূর্ণ বন্দর নির্মাণ এবং নদী খনন করে  সিতওয়ে থেকে ভারতের মিজোরাম পণ্য পরিবহন করা জন্য নদীপথে নৌযান চালানোর জন্য মিয়ানমারের পালেটওয়ায় একটি নদী বন্দর নির্মাণ করা হয়েছে। পণ্য পরিবহনের জন্য চিন রাজ্যের পালেটওয়ার থেকে ভারত ও মিয়ানমার সীমান্তে মাইকা পর্যন্ত সড়ক নির্মাণ করা হচ্ছে। 

## তথ্যসূত্র

## বহিঃসংযোগ

বিষয়শ্রেণী:মিয়ানমারের বন্দর
বিষয়শ্রেণী:ভারত মহাসাগরের বন্দর ও পোতাশ্রয়
বিষয়শ্রেণী:বঙ্গোপসাগর
চেস্টার মরিস

**জন চেস্টার ব্রুকস মরিস** (, ১৬ ফেব্রুয়ারি ১৯০১ - ১১ সেপ্টেম্বর ১৯৭০) ছিলেন একজন মার্কিন অভিনেতা। তিনি মঞ্চ, চলচ্চিত্র, টেলিভিশন ও বেতারে কাজ করেছেন। তিনি তার কর্মজীবনের শুরুর দিকে কয়েকটি চলচ্চিত্রে কাজ করে স্মরণীয় হয়ে আছেন। তিনি তার প্রথম সবাক চলচ্চিত্র *[[অ্যালিবাই (১৯২৯-এর চলচ্চিত্র)|অ্যালিবাই]]* (১৯২৯) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তিনি ১৯৪০-এর দশকে *বোস্টন ব্ল্যাকি* চলচ্চিত্র ধারাবাহিকের ২৬টি চলচ্চিত্রে বোস্টন ব্ল্যাকি চরিত্রে অভিনয়ের জন্য সর্বাধিক পরিচিতি অর্জন করেন। তিনি ১৯৪৯ সালে চলচ্চিত্র অভিনয় থেকে অবসর নেন।

## প্রারম্ভিক জীবন
চেস্টার মরিস ১৯০১ সালের ১৬ই জানুয়ারি নিউ ইয়র্ক সিটিতে জন্মগ্রহণ করেন। তার পুরো নাম জন চেস্টার ব্রুকস মরিস। তার পিতা উইলিয়াম মরিস ছিলেন ব্রডওয়ে মঞ্চ অভিনেতা ও মাতা এটা হকিন্স ছিলেন মঞ্চ কৌতুকাভিনেত্রী। মরিস কিশোর বয়সে স্কুল থেকে ঝড়ে পড়েন এবং ১৫ বছর বয়সে লিওনেল ব্যারিমোরের সাথে *দ্য কপারহেড* মঞ্চনাটক দিয়ে তার ব্রডওয়ে মঞ্চে অভিষেক হয়। তার চলচ্চিত্রে অভিষেক হয় ১৯১৭ সালের নির্বাক হাস্যরসাত্মক নাট্য চলচ্চিত্র *অ্যান অ্যামেচার অরফান* দিয়ে।

## কর্মজীবন
১৯২৯ সালে *[[অ্যালিবাই (১৯২৯-এর চলচ্চিত্র)|অ্যালিবাই]]* চলচ্চিত্র দিয়ে মরিসের সবাক চলচ্চিত্রে অভিষেক হয়। এই ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। একই বছর তাকে *ওম্যান ট্র্যাপ* (১৯২৯) ছবিতে দেখা যায়। ১৯৩০ সালে তিনি *দ্য কেস অব সার্জেন্ট গ্রিশা* এবং নর্মা শিয়েরারের বিপরীতে *[[দ্য ডিভোর্সি]]* চলচ্চিত্রে অভিনয় করেন। এই বছরের শেষের দিকে তিনি এমজিএমের নাট্যধর্মী *দ্য বিগ হাউজ* ছবিতে ওয়ালেস বিরি ও রবার্ট মন্টগামারির সাথে প্রধান তারকা হিসেবে কাজ করেন। পরের দুই বছরে তিনি ইউনাইটেড আর্টিস্ট্‌স ও এমজিএমের সাথে ধীরগতিতে কাজ করে যান এবং জিন হার্লোর বিপরীতে হাস্যরসাত্মক নাট্যধর্মী *রেড-হেডেড ওম্যান* (১৯৩২) ছবিতে অভিনয় করেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯০১-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন নির্বাক চলচ্চিত্র অভিনেতা
বিষয়শ্রেণী:মার্কিন বেতার অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:মার্কিন শিশু অভিনেতা
ভার্জিনিয়া ম্যাডসেন

**ভার্জিনিয়া জি. ম্যাডসেন** (; জন্ম: ১১ সেপ্টেম্বর ১৯৬১) হলেন একজন মার্কিন অভিনেত্রী ও প্রযোজক। *ক্লাস* (১৯৮৩) দিয়ে তার চলচ্চিত্রে অভিষেক হয়, যা তার নিজ শহর শিকাগোতে চিত্রায়িত হয়। তিনি পরে লস অ্যাঞ্জেলেসে চলে যান এবং ১৯৮৪ সালে ডেভিড লিঞ্চের বিজ্ঞান কল্পকাহিনীমূলক চলচ্চিত্র *ডান*-এ প্রিন্সেস ইরুলান চরিত্রে অভিনয় করেন। তিনি কয়েকটি কিশোর চলচ্চিত্র - *ইলেকট্রিক ড্রিমস* (১৯৮৪), *মডার্ন গার্লস* (১৯৮৬) ও *ফায়ার উইথ ফায়ার* (১৯৮৬)-এ অভিনয় করেন।

তিনি ভীতিপ্রদ চলচ্চিত্র *ক্যান্ডিম্যান* (১৯৯২)-এ হেলেন লাইল এবং আলেকজান্ডার পেইনের *[[সাইডওয়েস]]* (২০০৪)-এ মায়া চরিত্রে অভিনয় করে পরিচিতি অর্জন করেন। *সাইডওয়েস* ছবিতে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়নসহ একাধিক পুরস্কার অর্জন করেন। তার অভিনীত অন্যান্য চলচ্চিত্র হল *লং গন* (১৯৮৭), *গথাম* (১৯৮৮), *দ্য হট স্পট* (১৯৯০), *ঘোস্টস অব মিসিসিপি* (১৯৯৬), *দ্য রেইনমেকার* (১৯৯৭), *আ প্রেইরি হোম কম্প্যানিয়ন* (২০০৬), *দি অস্ট্রোনাট ফারমার* (২০০৭), *দ্য হন্টিং ইন কানেটিকাট* (২০০৯), *রেড রাইডিং হুড* (২০১১) এবং *অল দ্য ওয়াইল্ডারনেস* (২০১৪)।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ডেনীয় বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:শিকাগোর অভিনেত্রী
বিষয়শ্রেণী:হিউস্টন পরিবার
বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
টারাজি পি. হেনসন

**টারাজি পেন্ডা হেনসন** (; জন্ম: ১১ সেপ্টেম্বর ১৯৭০) হলেন মার্কিন অভিনেত্রী, গায়িকা ও লেখিকা। তিনি হাওয়ার্ড বিশ্ববিদ্যালয়ে অভিনয় বিষয়ে পাঠগ্রহণ করেন এবং কয়েকটি টেলিভিশন ধারাবাহিক অনুষ্ঠানে অতিথি চরিত্রে কাজ করার পর *বেবি বয়* (২০০১) চলচ্চিত্র দিয়ে হলিউড কর্মজীবন শুরু করেন। তিনি *হাসল অ্যান্ড ফ্লো* (২০০৫) ছবিতে একজন যৌনকর্মী চরিত্রে এবং ডেভিড ফিঞ্চারের *[[দ্য কিউরিয়াস কেইস অফ বেঞ্জামিন বাটন]]* (২০০৮) ছবিতে এক অসক্ষম শিশুর একক মাতা চরিত্রে অভিনয় করে প্রশংসিত হন। *দ্য কিউরিয়াস কেইস অফ বেঞ্জামিন বাটন* ছবিতে কাজ করার জন্য শ্রেষ্ঠ পার্শ্ব অভিনেত্রী বিভাগে অস্কার ও স্ক্রিন অ্যাক্টরস গিল্ড ও ক্রিটিকস চয়েস চলচ্চিত্র পুরস্কারের মনোনয়ন লাভ করেন।

২০১৬ সালে *টাইম* সাময়িকী বিশ্বের সবচেয়ে প্রভাবশালী ১০০ ব্যক্তিদের একজন হিসেবে তার নাম অন্তর্ভুক্ত করে। একই বছর তিনি তার আত্মজীবনী *অ্যারাউন্ড দ্য ওয়ে গার্ল* প্রকাশ করে, যা নিউ ইয়র্ক টাইমসে সর্বোচ্চ বিক্রিত বই ছিল।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:ওয়াশিংটন ডিসির অভিনেত্রী
বিষয়শ্রেণী:মার্কিন আত্মজীবনীকার
বিষয়শ্রেণী:মার্কিন গায়িকা
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:হাওয়ার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:শর্টি পুরস্কার বিজয়ী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:আফ্রিকান-মার্কিন অভিনেত্রী
বিষয়শ্রেণী:নিরামিষবাদ
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:২০শ শতাব্দীর আফ্রিকান-মার্কিন নারী
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:আফ্রিকান-মার্কিন খ্রিস্টান
ঢাকা–চট্টগ্রাম উচ্চগতির রেলপথ

**ঢাকা–চট্টগ্রাম উচ্চগতির রেলপথ** একটি প্রস্তাবিত উচ্চগতির রেল লাইন, যা বাংলাদেশের বন্দরনগরী চট্টগ্রামকে রাজধানী শহর ঢাকার সাথে সংযোগ স্থাপন করবে। এটি বাংলাদেশের প্রথম উচ্চগতির রেল লাইন হবে। প্রকল্পটি নির্মাণে ৳৫০ হাজার কোটি টাকা ($১৬ বিলিয়ন মার্কিন ডলার) ব্যয় করা হবে।

যদি এই পরিষেবাটি চালানো হয় তবে বর্তমান ৫-৭ ঘণ্টা রেল যাত্রাটি এক থেকে দেড় ঘণ্টা বা দুই ঘণ্টায় নেমে আসবে। এই উচ্চগতির ট্রেন প্রতি ঘণ্টায় ২০০ কিলোমিটারের সর্বাধিক গতিতে চালানো হবে নির্মিত রেলপথে। বাংলাদেশের বর্তমান আন্তঃনগর ট্রেনের সর্বোচ্চ গতি প্রতি ঘণ্টায় ৭০ কিলোমিটার।

৩১ মে ২০১৮ সালে, বাংলাদেশ রেলওয়ে চীন রেলওয়ে ডিজাইনার করপোরেশন এবং মজুমদার এন্টারপ্রাইজেসের সাথে একটি চুক্তি স্বাক্ষরিত করেছে। প্রস্তাবিত উচ্চগতির রেলপথের নকশা এবং সম্ভাব্যতা যাচাই করতে এই চুক্তিটি  করা হয়েছে। এই চুক্তি অনুযায়ী, ২০১৯ সালের ডিসেম্বরের মধ্যে ১০২.১০ কোটি টাকায় সম্ভাব্যতা যাচাই এবং নকশার কাজ সম্পন্ন হবে।  বাংলাদেশ সরকার এই খরচ বহন করবে। পরিকল্পনা অনুসারে, এই উচ্চগতির রেল লাইনটি টঙ্গী-ভৈরবের পরিবর্তে নারায়ণগঞ্জ হয়ে যাবে।

বর্তমান ঢাকা-চট্টগ্রাম ট্রেন লাইনের দৈর্ঘ্য ৩২০ কিলোমিটার। তবে, প্রস্তাবিত ঢাকা-চট্টগ্রাম উচ্চ গতির রেল লাইনের দৈর্ঘ্য ২৩০ কিলোমিটার।  ঢাকা-কুমিল্লা/লাকসাম-চট্টগ্রাম রেল পথের থেকে নতুন রেলপথের দৈর্ঘ্য প্রায় ৯১ কিলোমিটারে কমে যাবে।

ঢাকা-চট্টগ্রাম রেলপথে উচ্চ গতির ট্রেন চালু হওয়ার পর দুই ঘণ্টার মধ্যে ৫০ হাজারেরও বেশি যাত্রী প্রতিদিন জাতীয় রাজধানী ঢাকা ও বন্দর শহর চট্টগ্রামের মধ্যে চলাচল করতে পারবে।

## তথ্যসূত্র

## বহিঃসংযোগ

বিষয়শ্রেণী:ঢাকার রেল পরিবহন
বিষয়শ্রেণী:চট্টগ্রামের রেল পরিবহন
বিষয়শ্রেণী:বাংলাদেশের উচ্চ-গতির রেলপথ
বিষয়শ্রেণী:বাংলাদেশের রেলপথ
বিষয়শ্রেণী:বাংলাদেশে প্রস্তাবিত রেলপথ
শঙ্খনীল কারাগার

**শঙ্খনীল কারাগার** বাংলাদেশী লেখক হুমায়ূন আহমেদের একটি সমকালীন উপন্যাস। এটি ১৯৭৩ সালে প্রকাশিত হয়।

## কাহিনী
উপন্যাসের কথক ‘খোকা’। তারা ছয় ভাইবোন। তার বড় বোন রাবেয়া। তার বাবা আর রাবেয়ার বাবা ভিন্ন দুই ব্যক্তি। রাবেয়ার মায়ের আগে এক ধনীর সাথে বিয়ে হয়েছিল। সেই পরিবারে জন্মায় রাবেয়া। রাবেয়ার বাবার সাথে রাবেয়ার মায়ের ছাড়াছাড়ি হয়ে যায়।

রাবেয়ার মায়ের বাবার বাড়ি অভিজাত শ্রেণীর। রাবেয়ার মায়ের জীবন, রূপলাবণ্য সবই ছিল বড়লোকি। তিনি ভালো গান করতে জানতেন। তার বাবার বাড়ি আশ্রয় নেন গরীব শিক্ষার্থী আজহার হোসেন। একদিন তিনি রাবেয়ার মায়ের মুখে গান শুনে তার প্রেমে পড়ে যান। তার কয়েকমাস বাদে রাবেয়ার মায়ের সাথে বিয়ে হয় তার। রাবেয়ার মা তার বাবার বাড়ির সবকিছু ছেড়ে আজহার সাহেবের সংসারে যান।

দীর্ঘ ২৩বছরের সংসারে একে একে খোকা ও তার বাকি চার ভাইবোন জন্মায়। সবচেয়ে ছোট মেয়ে নিনুর জন্মের সময় মারা যান খোকার মা। খোকার মা যেহেতু জন্মগত অভিজাত শ্রেণীর এবং খোকার বাবা যেহেতু দরিদ্র ঘরের ছেলে সেহেতু খোকার মায়ের সাথে তার অন্তরঙ্গ হতো না। তবুও তিনি পছন্দ এবং সম্মান করতেন তার স্ত্রীকে। কিন্তু তার স্ত্রী থাকতেন চুপচাপ, গম্ভীর। রাবেয়া ছাড়া তার অন্যান্য সন্তানরাও তার স্নেহ পায়নি তেমন। তার মনে খুব দুঃখ থাকতো লুকিয়ে। সেজন্যই গানপাগলী হয়েও তিনি সংসারে ২৩ বছরের জীবনে আর কখনও গান করেন নি।

খোকা তার ছোটখালার মেয়ে কিটকিকে ভালোবাসতো। কিটকিও খোকাকে ভালোবাসতো। কিন্তু তারা সপরিবারে পাঁচবছরের জন্য ম্যানিলায় যায়। সেখান থেকে একসময় ফিরে আসে, কিন্তু তার সাথে খোকার বিয়ে হয় না।

খোকার ছোটবোন রুনু বিয়ের আসরে বসলেও তার বিয়া হয় না মনের মানুষের সাথে। সে দুঃখে মানসিক ভারসাম্য হারিয়ে অসুস্থ হয়ে মারা যায়। রাবেয়ারও বিয়ে হয় না। কারণ তার গায়ের রং কালো।

খোকার ছোট ভাই মন্টু লেখাপড়ায় অমনোযোগী। কিন্তু সে একজন কবি। তার চমৎকার সব কবিতা ছাপা হতো পত্রিকায়। এভাবেই দিন চলে যেতে থাকে তাদের। কাছের মানুষগুলো ধীরে ধীরে দূরে সরে যেতে থাকে। রাবেয়া শহরের এক মহিলা হোস্টেলের সুপারিন্টেনডেন্ট হয়ে পরিবার থেকে কিছুটা দূরে চলে যায়। মন্টুও তার সদ্য যৌবনের বিভিন্ন কাজে ব্যস্ত হয়ে পড়ে। আর খোকা ক্রমেই পুরানো দিনের প্রাচুর্যের স্মৃতি অন্তরে জমিয়ে রেখে নিঃসঙ্গতার বেদনায় ডুবতে থাকে।

## চরিত্র
* খোকা (কথক)
* রাবেয়া
* মন্টু
* রুনু
* ঝুনু
* কিটকি
* নিনু
* ওভারশীয়ার কাকু
* সুহাসিনী মাসি
* শিরিন সুলতানা (খোকার মা)
* খোকার ছোটখালা
* খোকার বড়মামা, মনসুর
* আজহার হোসেন (খোকার বাবা)
* আবিদ হোসেন (রাবেয়ার আসল বাবা)

## চলচ্চিত্ররূপ

**শঙ্খনীল কারাগার** ১৯৯২ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। প্রখ্যাত বাংলাদেশী সাহিত্যিক হুমায়ূন আহমেদের উপন্যাস *শঙ্খনীল কারাগার* অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।

## তথ্যসূত্র

## বহিঃসংযোগ

* গুগলরিডসে শঙ্খনীল কারাগার
* রকমারি.কমে শঙ্খনীল কারাগার
*

বিষয়শ্রেণী:১৯৭৩-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:১৯৭৩-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হুমায়ূন আহমেদের উপন্যাস
বিষয়শ্রেণী:চলচ্চিত্রে অভিযোজিত বাংলাদেশী উপন্যাস
বিষয়শ্রেণী:বাংলাদেশী উপন্যাস
ছাগলনাইয়া পৌরসভা

**ছাগলনাইয়া পৌরসভা** বাংলাদেশের ফেনী জেলার অন্তর্গত একটি নগরভিত্তিক স্থানীয় সরকার সংস্থা, যেটি ছাগলনাইয়া শহরকে পরিচালনা এবং নাগরিক সুযোগ-সুবিধা প্রদান করে থাকে। ২০০২ সালে পৌরসভাটি প্রতিষ্ঠিত হয়। বর্তমানে এটি একটি 'ক' শ্রেণীর পৌরসভা।

## আয়তন
ছাগলনাইয়া পৌরসভার আয়তন ২৫.৩০ বর্গ কিলোমিটার।

## জনসংখ্যা
২০১১ সালের আদমশুমারি অনুযায়ী ছাগলনাইয়া পৌরসভার মোট জনসংখ্যা ৪৫,১৭৭ জন।

## অবস্থান ও সীমানা
ছাগলনাইয়া উপজেলার মধ্যাংশে ছাগলনাইয়া পৌরসভার অবস্থান। এ পৌরসভার উত্তরে মহামায়া ইউনিয়ন, পশ্চিমে পাঠাননগর ইউনিয়ন, দক্ষিণে রাধানগর ইউনিয়ন এবং পূর্বে ভারতের ত্রিপুরা প্রদেশ অবস্থিত।

## প্রশাসনিক এলাকা
thumb|ছাগলনাইয়া পৌরসভার মহল্লা জিওকোড ম্যাপ

ছাগলনাইয়া পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।

## জনপ্রতিনিধি
* বর্তমান পৌর মেয়র: মোহাম্মদ মোস্তফা

## আরও দেখুন
* ছাগলনাইয়া উপজেলা
* ছাগলনাইয়া থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী জেলার পৌরসভা
বিষয়শ্রেণী:ছাগলনাইয়া উপজেলা
ছাগলনাইয়া থানা

**ছাগলনাইয়া থানা** বাংলাদেশের ফেনী জেলার অন্তর্গত ছাগলনাইয়া উপজেলার একটি থানা।

## প্রশাসনিক এলাকাসমূহ
ছাগলনাইয়া উপজেলার ১টি পৌরসভা ও ৫টি ইউনিয়নের প্রশাসনিক কার্যক্রম ছাগলনাইয়া থানার আওতাধীন।

;পৌরসভা
* ছাগলনাইয়া

;ইউনিয়নসমূহ:
* ৫নং মহামায়া
* ৬নং পাঠাননগর
* ৮নং রাধানগর
* ৯নং শুভপুর
* ১০নং ঘোপাল

## আরও দেখুন
* ছাগলনাইয়া উপজেলা
* ফেনী জেলা

## তথ্যসূত্র

## বহিঃসংযোগ
দাপ্তরিক ওয়েবসাইট

বিষয়শ্রেণী:ফেনী জেলার থানা
বিষয়শ্রেণী:ছাগলনাইয়া উপজেলা
ছাগলনাইয়া ইউনিয়ন

**ছাগলনাইয়া** বাংলাদেশের ফেনী জেলার অন্তর্গত ছাগলনাইয়া উপজেলার একটি সাবেক ইউনিয়ন।

## আয়তন

## ইতিহাস
ছাগলনাইয়া ইউনিয়ন ছিল ছাগলনাইয়া উপজেলার ৭নং ইউনিয়ন পরিষদ। এ ইউনিয়নের সম্পূর্ণ অংশজুড়ে ছাগলনাইয়া পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।

## আরও দেখুন
* ছাগলনাইয়া পৌরসভা
* ছাগলনাইয়া উপজেলা

## তথ্যসূত্র

## বহিঃসংযোগ

বিষয়শ্রেণী:ছাগলনাইয়া উপজেলার বিলুপ্ত ইউনিয়ন
বিষয়শ্রেণী:বাংলাদেশের বিলুপ্ত ইউনিয়ন
মহামায়া ইউনিয়ন

**মহামায়া** বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।
## ইউনিয়ন গঠন
ব্রিটিশ শাসনামলের আনুমানিক ১৯৪৩ সালে  ফেনী জেলার  অধীনে বর্তমান ছাগলনাইয়া উপজেলা সংলগ্নে মহামায়া ইউনিয়ন গঠিত হয়। ঐ সময়ে ইউনিয়ন চেয়ারম্যানকে গ্রাম প্রেসিডেন্ট বলাহত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৬৭ সালে তৎকালীন পাকিস্তান মহকুমা জুরি বোর্ড এর সদস্য : আবদুল গনি চৌধুরী প্রথম ইউনিয়ন পরিষদ চেয়াম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন।       
## নামকরণ
মহামায়া ইউনিয়নের নাম নিয়ে দুটি জনশ্রুতি রয়েছে, পুর্বে ঘোপাল ইউনিয়ন এর অধিকাংশ গ্রামে হিন্দুদের আধিপত্য ছিল। মহামায়ায় তখন পাল রাজাদের আধিপত্য ছিল। তাদেরই কারো নাম অনুসারে অত্র ইউনিয়নের নাম প্রস্তাব করা হয় এবং পরবর্তীতে ঐ নাম অনুসারে মহামায়া ইউনিয়নের নামকরণ করা হয়েছে বলে ধারণা করা হয় ।

## আয়তন
এ ইউনিয়নের আয়তন ১৪বর্গ কিঃ মিঃ।

## জনসংখ্যা
মোট জনসংখ্যা ৪৭৮২৩, যেখানে নারী ২৯৯৪৯ এবং পুরুষ ১৭৮৭৪ জন।

## অবস্থান ও সীমানা
ছাগলনাইয়া উপজেলার সর্ব-উত্তরে মহামায়া ইউনিয়নের অবস্থান। এ ইউনিয়নের দক্ষিণে ছাগলনাইয়া পৌরসভা, পশ্চিমে পাঠাননগর ইউনিয়ন ও ফুলগাজী উপজেলার জিএমহাট ইউনিয়ন, উত্তরে ফুলগাজী উপজেলার আমজাদহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।

## প্রশাসনিক কাঠামো
মহামায়া ইউনিয়ন ছাগলনাইয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ। মহামায়া ইউনিয়নে ৫ টি মৌজা কে ০৮ টি গ্রামে বিভক্ত করে ৯ টি ওয়ার্ডে ভাগ করা হয়েছে।

গ্রাম:-

১) পূর্ব দেবপুর

২) পশ্চিম দেবপুর [বক্তারহাট ও মনুরহাট অংশ]

৩) এলনাপাথর

## শিক্ষা
মহামায়া ইউনিয়নে শিক্ষার হার  শতকরা ৬৪ ভাগ।
### শিক্ষা প্রতিষ্ঠান
#### কলেজ ও বিশ্ববিদ্যালয়
# আলহাজ্ব আব্দুল হক চৌধুরী বিশ্ববিদ্যালয় কলেজ
#চাঁদগাজী হাই স্কুল অ্যান্ড কলেজ
#### মাধ্যমিক বিদ্যালয়
# নুরুন নেওয়াজ উচ্চ বিদ্যালয়
# চাঁদগাজী হাই স্কুল অ্যান্ড কলেজ
# জমিলা খাতুন চৌধুরী উচ্চ বিদ্যালয়
# পূর্ব দেবপুর উচ্চ বিদ্যালয়
#### মাদ্রাসা
৪টি

#### প্রাথমিক বিদ্যালয়
১৩টি
#### হাফেজিয়া মাদ্রাসা
প্রায় ৬টি 

## যোগাযোগ ব্যবস্থা

*ক্যাপ্টেন লিক সড়ক (ছাগলনাইয়া-বক্সমাহমুদ সড়ক)
ছাগলনাইয়া উপজেলা হতে ৫.২৫ কি.মি. উত্তরে এবং ফেনী সদর হতে ১৯ কি.মি. পূর্ব-উত্তরে।

## খাল ও নদী
### নদী
* মুহুরী নদী, ইউনিয়নের পশ্চিমে সীমানা নির্দেশক এবং উত্তর থেকে দক্ষিণে প্রবাহিত।

### খাল
* কচুর খাল
* মহামায়া খাল
* ফুলছড়ি খাল
* গুনিয়া খাল

## হাট-বাজার
*চাঁদগাজী বাজার
*মনুরহাট
*বক্তারহাট

## দর্শনীয় স্থান

* চাঁদগাজী ভূইয়া মসজিদ
* আলহাজ্ব আবদুল হক চৌধুরী বিশ্ববিদ্যালয় কলেজ শহিদ মিনার

[থাম্ব|260px|<center>[চাঁদগাজী ভূঁইয়া মসজিদ]]

## জনপ্রতিনিধি
### চেয়ারম্যানবৃন্দ
*শাহজাহান মিনু , চেয়ারম্যান (২০২১-বর্তমান)

## আরও দেখুন
* ছাগলনাইয়া উপজেলা
* ছাগলনাইয়া থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ছাগলনাইয়া উপজেলার ইউনিয়ন
পাঠাননগর ইউনিয়ন

**পাঠাননগর** বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।

## আয়তন

## জনসংখ্যা
প্রায় ৭০০০০। 

## অবস্থান ও সীমানা
ছাগলনাইয়া উপজেলার সর্ব-পশ্চিমে পাঠাননগর ইউনিয়নের অবস্থান। এ ইউনিয়নের পূর্বে মহামায়া ইউনিয়ন, ছাগলনাইয়া পৌরসভা ও রাধানগর ইউনিয়ন; দক্ষিণে ফেনী সদর উপজেলার মোটবী ইউনিয়ন; পশ্চিমে ফেনী সদর উপজেলার কাজিরবাগ ইউনিয়ন ও ফুলগাজী উপজেলার আনন্দপুর ইউনিয়ন এবং উত্তরে ফুলগাজী উপজেলার জিএমহাট ইউনিয়ন অবস্থিত।

## প্রশাসনিক কাঠামো
পাঠাননগর ইউনিয়ন ছাগলনাইয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
### গ্রাম

## শিক্ষা ব্যবস্থা
ছাগলনাইয়া উপজেলায় মাদ্রাসা ও সাধারণ শিক্ষা ব্যবস্থা বিদ্যমান। অত্র এলাকায় কোন কলেজ নেই।

## শিক্ষা প্রতিষ্ঠান
### মাধ্যমিক বিদ্যালয়
* ছলেমা নজির উচ্চ বিদ্যালয়।
* পাঠাননগর নুরুল হক উচ্চ বিদ্যালয়।
* দুলুমা আজিম উচ্চ বিদ্যালয়।
* আলী আকবর উচ্চ বিদ্যালয়।
* অগ্রণী উচ্চ বিদ্যালয়।
### প্রাথমিক বিদ্যালয়
### মাদ্রাসা
* হরিপুর এ.এস. এম. আলম ইসলামিয়া দাখিল মাদ্রাসা
* হরিপুর কামাল উদ্দিন মজিদিয়া ইসলামিয়া আলিম মাদরাসা
* পাঠাননগর আমিনিয়া ফাজিল ডিগ্রি মাদরাসা।
* চাঁদপুর ইসলামিয়া দাখিল মাদরাসা।
* দাইয়া বিবি আজিম উদ্দিন ইসলামিয়া আলিম মাদ্রাসা।

## যোগাযোগ ব্যবস্থা
* পুরাতন ঢাকা-চট্টগ্রাম মহাসড়ক (বর্তমান ছাগলনাইয়া-ফেনী সড়ক)

## খাল ও নদী
### নদী
*ইউনিয়নের উত্তর-পূর্ব পাশ দিয়ে মুহুরী নদী প্রবাহিত 
### খাল

## হাট-বাজার
* পাঠাননগর বাজার
* বাংলা বাজার
* কাচারি বাজার
* দাইয়া বিবি বাজার
*নুরানি বাজার

## জনপ্রতিনিধি
### চেয়ারম্যানবৃন্দ

### সদস্যবৃন্দ

## আরও দেখুন
* ছাগলনাইয়া উপজেলা
* ছাগলনাইয়া থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ছাগলনাইয়া উপজেলার ইউনিয়ন
রাধানগর ইউনিয়ন, ছাগলনাইয়া

**রাধানগর** বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।

## আয়তন

## জনসংখ্যা
২০১১ সালের আদম শুমারি অনুযায়ী,
পুরুষ ১৭৬৭৩ জন,নারী ১৫৩৩৩ জন এবং মোট জনসংখ্যা ৩৩০০৬জন।

## অবস্থান ও সীমানা
ছাগলনাইয়া উপজেলার মধ্যাংশে রাধানগর ইউনিয়নের অবস্থান। এ ইউনিয়নের উত্তরে ছাগলনাইয়া পৌরসভা; পশ্চিমে পাঠাননগর ইউনিয়ন, ফেনী সদর উপজেলার মোটবী ইউনিয়ন ও ফাজিলপুর ইউনিয়ন; দক্ষিণে শুভপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।

## প্রশাসনিক কাঠামো
রাধানগর ইউনিয়ন ছাগলনাইয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।

### গ্রাম
*নিজপানুয়া
*দক্ষিণ আধার মানিক
*উত্তর অধার মানিক
*পূর্ব ছাগলনাইয়া 
*পূর্ব মধুগ্রাম 
*পশ্চিম মধুগ্রাম
*মোকামিয়া
* জুজার গ্রাম
* নিচিন্তা
* কাশীপুর

### ওয়ার্ড
০৮ নং রাধানগর ইউনিয়ন 
## শিক্ষা প্রতিষ্ঠান
### কলেজ
### মাধ্যমিক বিদ্যালয়
*নিজপানুয়া উচ্চ বিদ্যালয় 
*রাধানগর উচ্চ বিদ্যালয়
*জিনারহাট বহুমুখী উচ্চ বিদ্যালয়
### প্রাথমিক বিদ্যালয়
*নিজপানুয়া সরকারি প্রাথমিক বিদ্যালয় 
*আনোয়ারা বেগম সরকারী বালিকা বিদ্যালয়
*আজমেরী বেগম সরকারী প্রাথমিক বিদ্যালয়।
*নিচিন্তা সরকারী প্রাথমিক বিদ্যালয়।
*কাশীপুর সরকারী প্রাথমিক বিদ্যালয়।
### মাদ্রাসা
*নিজপানুয়া ইসলামিয়া দাখিল মাদ্রাসা 
*শহীদ জিয়া ইসলামিয়া সিনিয়র আলিম মাদ্রাসা
*পূর্ব মধুগ্রাম দারুল উলূম ইসলামিয়া মাদ্রাসা
*পূর্ব মধুগ্রাম হাফেজিয়া মাদ্রাসা
*জিনারহাট ফাজিল মাদ্রাসা

## যোগাযোগ ব্যবস্থা
*মূলত রিক্সা,সিএনজি এ এলাকার প্রধান 
 পরিবহন ব্যবস্থা।
*পুরাতন ঢাকা-চট্টগ্রাম মহাসড়ক
*ছাগলনাইয়া-বারইয়ারহাট সড়ক
*ছাগলনাইয়া-পুরাতন মুহুরীগন্জ সড়ক

## খাল ও নদী
### নদী

### খাল
মধু চরা খাল (indobangla) ক্যানেল

## হাট-বাজার
* জঙ্গল মিয়া রাস্তার মাথা
* রাধানগর বাজার
* রাধানগর-কৃষ্ণনগর সীমান্ত হাট
* জঙ্গল মিয়া বাজার

## দর্শনীয় স্থান
* রাধানগর-কৃষ্ণনগর সীমান্ত হাট
* শমসের গাজী দিঘী
* বাঁশের কেল্লা শুভপুর

## জনপ্রতিনিধি
### চেয়ারম্যানবৃন্দ
*

### সদস্যবৃন্দ
*রাহেলা আক্তার (মহিলা মেম্বার )

## আরও দেখুন
* জংগলমিয়া রাস্তার মাথা
* ছাগলনাইয়া উপজেলা
* ছাগলনাইয়া থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ছাগলনাইয়া উপজেলার ইউনিয়ন
শুভপুর ইউনিয়ন, ছাগলনাইয়া

**শুভপুর ইউনিয়ন** বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।

## আয়তন
আয়তন ১৪.৭০ বর্গকিঃমিঃ।

## জনসংখ্যা
শুভপুর ইউনিয়নের মোট জনসংখ্যা ৩০২৮৮ জন।

## অবস্থান ও সীমানা
ছাগলনাইয়া উপজেলার দক্ষিণাংশে শুভপুর ইউনিয়নের অবস্থান। এ ইউনিয়নের উত্তরে রাধানগর ইউনিয়ন, পশ্চিমে মুহুরী নদী ও ফেনী সদর উপজেলার ফাজিলপুর ইউনিয়ন, দক্ষিণ-পশ্চিমে ঘোপাল ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।

## প্রশাসনিক কাঠামো
শুভপুর ইউনিয়ন ছাগলনাইয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
### গ্রাম
গ্রামের সংখ্যা ১১টি।

## শিক্ষা ব্যবস্থা

## শিক্ষা প্রতিষ্ঠান

## যোগাযোগ ব্যবস্থা

## খাল ও নদী
### নদী
*মুহুরী নদী
*ফেনী নদী
### খাল

## হাট-বাজার
হাট/বাজারসংখ্যা ৫টি।

## দর্শনীয় স্থান

* শুভপুর ব্রীজ
* কৈয়ারা দিঘী
* শমসের গাজীর বাঁশের কেল্লা ও ঐতিহাসিক স্থান

## জনপ্রতিনিধি

## আরও দেখুন
* ছাগলনাইয়া উপজেলা
* ছাগলনাইয়া থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ছাগলনাইয়া উপজেলার ইউনিয়ন
ঘোপাল ইউনিয়ন

**ঘোপাল** বাংলাদেশের ফেনী জেলার অন্তর্গত ছাগলনাইয়া উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
ছাগলনাইয়া উপজেলার সর্ব-দক্ষিণে ঘোপাল ইউনিয়নের অবস্থান। এ ইউনিয়নের উত্তর-পূর্বে শুভপুর ইউনিয়ন, পশ্চিমে মুহুরী নদী, ফেনী সদর উপজেলার ফাজিলপুর ইউনিয়ন, ফরহাদনগর ইউনিয়ন ও চট্টগ্রাম জেলার মীরসরাই উপজেলার ধুম ইউনিয়ন, দক্ষিণে ফেনী নদী ও চট্টগ্রাম জেলার মীরসরাই উপজেলার হিঙ্গুলী ইউনিয়ন এবং পূর্বে ফেনী নদী ও চট্টগ্রাম জেলার মীরসরাই উপজেলার করেরহাট ইউনিয়ন অবস্থিত।

## প্রশাসনিক কাঠামো
ঘোপাল ইউনিয়ন ছাগলনাইয়া উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ছাগলনাইয়া থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
### গ্রাম
অত্র ইউনিয়ন উত্তরে করৈয়া থেকে ঘোপাল এবং দক্ষিণে বৃহত্তর লাঙ্গলমোড়া  এবং নিজকুঞ্জরা গ্রাম নিয়ে গঠিত।

## শিক্ষা ব্যবস্থা

### শিক্ষা প্রতিষ্ঠান
;মাধ্যমিক বিদ্যালয়
* নিজকুঞ্জরা উচ্চ বিদ্যালয়
* মুহুরীগঞ্জ উচ্চ বিদ্যালয়
* হাবিবুল্লাহ্ খান উচ্চ বিদ্যালয়

;মাদ্রাসা
* নিজকুঞ্জরা ফাযিল (ডিগ্রী) মাদ্রাসা
* দরগাহপুর মোহাম্মাদিয়া ইসলামিয়া দাখিল মাদ্রাসা
* মিনাকাজী ঘোনা দাখিল মাদ্রাসা 

;প্রাথমিক বিদ্যালয়
* আলোকদিয়া সরকারি প্রাথমিক বিদ্যালয়
* ঘোপাল সরকারি প্রাথমিক বিদ্যালয়
* দক্ষিণ লাঙ্গলমোড়া সরকারি প্রাথমিক বিদ্যালয়
* দুর্গাপুর সরকারি প্রাথমিক বিদ্যালয়
* দৌলতপুর সরকারি প্রাথমিক বিদ্যালয়
* নিজকুঞ্জরা আদর্শ একাডেমি
* নিজকুঞ্জরা কেজি আদর্শ বিদ্যালয়
* নিজকুঞ্জরা সরকারি প্রাথমিক বিদ্যালয়
* মাজম আলী ভূঁইঞা বাড়ী সরকারি প্রাথমিক বিদ্যালয়

## যোগাযোগ ব্যবস্থা

## খাল ও নদী
এই ইউনিয়নের লাঙ্গলমোড়া-নিজকুঞ্জরা গ্রাম দিয়ে বয়ে গেছে ফেনী নদী এবং এই নদী দক্ষিণে গিয়ে বঙ্গোপসাগরে মিলিত হয়েছে।

## হাট-বাজার
ঘোপাল ইউনিয়নের অন্যতম হাটবাজারের মধ্যে পুরাতন মুহুরীগঞ্জ এবং নতুন মুহুরীগঞ্জ উল্লেখযোগ্য।
পুরাতন মুহুরীগঞ্জে সপ্তাহে ১-২ দিন বাজার মিলিত হয়। এছাড়াও নতুন সমিতি বাজার অন্যতম। যেখানে প্রায় প্রতিদিন বাজার মিলে।

## দর্শনীয় স্থান == ফেনী নদী।
ফেনী নদী ফেনী জেলার ছাগলনাইয়া উপজেলার ঘোপাল ইউনিয়নে অবস্থিত। ফেনী নদী নামের উপর ফেনী জেলার নামকরণ করা হয়।
এটি ঘোপাল ইউনিয়ন এর অন্যতম একটি দর্শনীয় স্থান।

## জনপ্রতিনিধি

**বর্তমান পরিষদ** 

## আরও দেখুন
* ছাগলনাইয়া উপজেলা
* ছাগলনাইয়া থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ছাগলনাইয়া উপজেলার ইউনিয়ন
কবি (হুমায়ূন আহমেদের উপন্যাস)

***কবি*** বাংলাদেশী লেখক হুমায়ূন আহমেদের একটি উপন্যাস এটি ১৯৯৬ সালে প্রকাশিত। বইটিতে তিনজন কবির গল্প বিবৃত হয়েছে।

*কবি* উপন্যাস সম্পর্কে হুমায়ূন আহমেদ কবি উপন্যাসের ফ্ল্যাপে লিখেছেনঃ

 

## চরিত্রসমূহ
* **আতাহার** – কবি
* **সাজ্জাদ** – কবি
* **মজিদ** – কবি
* **রশীদ আলি** – আতাহারের বাবা
* **সালমা বানু** – আতাহারের মা
* **মিলি** – আতাহারের বোন
* **হোসেন সাহেব** – সাজ্জাদের বাবা
* **নিতু** – সাজ্জাদের বোন

## কাহিনীসংক্ষেপ
তিন কবির জীবন নিয়ে কথা

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম
## তথ্যসূত্র

## বহিঃসংযোগ
* 

বিষয়শ্রেণী:১৯৯৬-এর উপন্যাস
বিষয়শ্রেণী:২০শ শতাব্দীর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯৬-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:হুমায়ূন আহমেদের উপন্যাস
জগদ্দল বিধানসভা কেন্দ্র

**জগদ্দল  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৬ নং জগদ্দল বিধানসভা কেন্দ্রটি 
১৮ থেকে ৩৫ নং ওয়ার্ড গুলি ভাটপাড়া পৌরসভা এবং কৌগাছি-১, কৌগাছি-২, মামুদপুর এবং পানপুর-কেউটিয়া গ্রাম পঞ্চায়েত গুলি ব্যারাকপুর-১ সমষ্টি উন্নয়ন ব্লক এর অন্তর্গত।

জগদ্দল বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের পরশ দত্ত তার নিকটতম প্রতিদ্বন্দ্বী ফরওয়ার্ড ব্লকের হরিপদ বিশ্বাসকে পরাজিত করেন।

 

### ১৯৭৭-২০০৬
২০০৬ এবং ২০০১ সালের বিধানসভা নির্বাচনে, ফরওয়ার্ড ব্লকের হরিপদ বিশ্বাস জগদ্দল কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে বিজেপি'র  রাহুল (বিশ্বজিৎ) সিনহাকে পরাজিত  এবং ২০০১ সালে  তৃণমূল কংগ্রেসের মুকুল রায়কে পরাজিত করেন।
অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
কংগ্রেসের অনয় গোপাল সিনহা ১৯৯৬ সালে ফরওয়ার্ড ব্লকের নীহার বসুকে পরাজিত করেন।  ফরওয়ার্ড ব্লকের নীহার বসু ১৯৯১ সালে কংগ্রেসের অনয় গোপাল সিনহাকে পরাজিত করেন, ১৯৮৭ সালে কংগ্রেসের ননী গোপাল সরকারকে, ১৯৮২ সালে কংগ্রেসের মৃগেন লাহিড়িকে পরাজিত  এবং ১৯৭৭ সালে কংগ্রেসের সুধীন ভট্টাচার্য্যকে পরাজিত করেন। এর আগে, জগদ্দল কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
জেনিফার হাডসন

**জেনিফার কেট হাডসন** (; জন্ম: ১২ সেপ্টেম্বর ১৯৮১) হলেন একজন মার্কিন গায়িকা, অভিনেত্রী ও মুখপাত্র। তিনি ২০০৪ সালে আমেরিকান আইডলের তৃতীয় মৌসুমে ফাইনালিস্ট ও সপ্তম স্থান অধিকার করার পর পরিচিতি লাভ করেন। *[[ড্রিমগার্লস (চলচ্চিত্র)|ড্রিমগার্লস]]* (২০০৬)-এ এফি হোয়াইট চরিত্রে অভিনয় দিয়ে তার চলচ্চিত্রে অভিষেক হয়, যার জন্য তিনি শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কার অর্জন করেন। পরবর্তীকালে তিনি *সেক্স ইন দ্য সিটি* (২০০৮), *দ্য সিক্রেট লাইফ অব বিজ* (২০০৮) ও *ব্ল্যাক নেটিভিটি* (২০১৩) চলচ্চিত্রে কাজ করেন। ২০১৫ সালে *দ্য কালার পার্পল*-এর পুনরুজ্জীবিতকরণে শাগ অ্যাভারি চরিত্রে অভিনয় দিয়ে তার ব্রডওয়ে মঞ্চে অভিষেক হয়।

২০১৩ সালে হলিউড ওয়াক অব ফেমে তার নামাঙ্কিত তারকা খচিত হয়। ২০১৭ সাল থেকে হাডসন *দ্য ভয়েস ইউকে* ও *দ্য ভয়েস*-এ কোচ হিসেবে কাজ করছেন, এবং তিনি প্রথম নারী কোচ হিসেবে ইউকে সংস্করণ জয় করেন।

## প্রারম্ভিক জীবন
হাডসন ১৯৮১ সালের ১২ই সেপ্টেম্বর ইলিনয়ের শিকাগো শহরে জন্মগ্রহণ করেন। তার পিতা স্যামুয়েল সিম্পসন (মৃ. ১৯৯৯) এবং মাতা ডারনেল ডোনারসন (৭ নভেম্বর ১৯৫০-২৪ অক্টোবর ২০০৮)। তিনি তার পিতামাতার তিন সন্তানের মধ্যে সর্বকনিষ্ঠ। ইঙ্গলউডে তার বাপ্তিস্ম হয়। তিনি ১৯৯৯ সালে ডানবার ভোকেশনাল হাই স্কুল থেকে পাস করেন। তিনি হুইটনি হিউস্টন, আরেথা ফ্র্যাঙ্কলিন, ও প্যাটি লাবেল তাকে অনুপ্রাণিত করেছে বলে উল্লেখ করেন। এছাড়া তিনি মারিয়া কেরিকে তার সঙ্গীতের অনুপ্রেরণা বলে উল্লেখ করেন। ৭ বছর বয়সে তিনি গির্জায় গান পরিবেশনা শুরু করেন এবং তার প্রয়াত মাতামহী জুলিয়ার সহায়তায় কমিউনিটি থিয়েটারে অংশগ্রহণ শুরু করেন। তিনি ল্যাংস্টন বিশ্ববিদ্যালয়ে ভর্তি হন কিন্তু গৃহকাতরতা ও আবহাওয়ার সাথে খাপ খাওয়াতে না পারায় এক সেমিস্টার পর বিশ্ববিদ্যালয় ত্যাগ করেন এবং কেনেডি-কিং কলেজে ভর্তি হন।

## ডিস্কতালিকা
* *জেনিফার হাডসন* (২০০৮)
* *আই রিমেম্বার মি* (২০১১)
* *জেএইচইউডি* (২০১৪)

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:আমেরিকান আইডলে অংশগ্রহণকারী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন পপ গায়িকা
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন সোল সঙ্গীতশিল্পী
বিষয়শ্রেণী:শিকাগোর অভিনেত্রী
বিষয়শ্রেণী:শিকাগোর গায়িকা
বিষয়শ্রেণী:ল্যাংস্টন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:আরসিএ রেকর্ডসের শিল্পী
বিষয়শ্রেণী:মার্কিন সমসাময়িক আরঅ্যান্ডবি শিল্পী
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন নৃত্য সঙ্গীতজ্ঞ
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:আফ্রিকান-মার্কিন অভিনেত্রী
বিষয়শ্রেণী:শিকাগোর সঙ্গীতশিল্পী
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:আফ্রিকান-মার্কিন গায়িকা
বিষয়শ্রেণী:ইন্টারস্কোপ রেকর্ডসের শিল্পী
এগ্রি হর্টিকালচারাল সোসাইটি অফ ইন্ডিয়া

thumb|এগ্রি হর্টিকালচারাল সোসাইটি অফ ইন্ডিয়ার প্রবেশদ্বার
থাম্ব|কলকাতার "এগ্রি হর্টিকালচার সোসাইটি অফ ইন্ডিয়া"।
**এগ্রি হর্টিকালচার সোসাইবি অফ ইন্ডিয়া** কলকাতার আলিপুর রোডে উইলিয়াম কেরী দ্বারা ১৮২০ সালে প্রতিষ্ঠিত হয়। এটি একটি ফুলের বাগান, গ্রীনহাউস, একটি গবেষণা পরীক্ষাগার এবং একটি গ্রন্থাগার। এটি গাছ এবং ফুলের বিশাল সংগ্রহের আয়োজন করে। এখানে ক্যান্না সহ উদ্ভিদ বৈচিত্র্যের উল্লেখযোগ্য সংগ্রহ রয়েছে, যার জন্য এই উদ্যানের একটি দীর্ঘ এবং প্রসিদ্ধ ঐতিহ্য আছে। বাগানটিতে উদ্যানপালক এবং উদ্ভিদ/ফুলের প্রেমীদের জন্য সুবিধা রয়েছে। নির্দিষ্ট প্রজাতির বাগানে এবং চাষের কোর্সগুলি সাধারণ জনগণকে সময়ে সময়ে প্রদান করা হয়। বাগানটি খুবই বড়।

সোসাইটির বাগানে ফার্ন এবং ঔষধি উদ্ভিদের চাষ ও পতিপালন হয়। হাজার হাজার ফল ও ফুলের চাষ হয় এবং নার্সারিও কেনা যায়। এটি শীতকালে বার্ষিক ফুলের প্রদর্শনীর আয়োজন করে এবং উদ্যানপালন প্রশিক্ষণ প্রদান করে যা একটি প্রধান ঋতু আকর্ষণ।

১৮৯৪ সালে পার্সি ল্যাঙ্কাস্টার সোসাইটির সেক্রেটারি পদে নিযুক্ত হন এবং বিখ্যাত আলিপুর ক্যান্না সংগ্রহ প্রতিষ্ঠা করেন। ১৯৬০-এর দশকে অবসর গ্রহণ না করা পর্যন্ত তাঁর কাজ তার পুত্র সিডনি পার্সি-ল্যাঙ্কাস্টারের দ্বারা পরিচালিত হয়।

ফুলের প্রদর্শনী ৫ থেকে ৮ জানুয়ারী ২০১৭ সালে হয়। বার্ষিক ফুলের প্রদর্শনী নামে আরেকটি ফুল প্রদর্শনী ৯ -২২ ফেব্রুয়ারি ২০১৭ সালে অনুষ্ঠিত হয়।

## চিত্রশালা

Flowers 106.jpg|এগ্রি হর্টিকালচারাল সোসাইটি অফ ইন্ডিয়ার'র ফুল
Flowers 104.jpg|থাম্ব|২০১৭সালে শীতকালীন ফুলের প্রদর্শনী।


## তথ্যসূত্র

* ইন অ্যান ইন্ডিয়ান গার্ডেনে, এস পার্সি-ল্যাঙ্কস্টার, ১৯২৭

## বহিঃসংযোগ

* Society web site
* Botanic Garden Conservation International's Garden Search Database
* http://www.botanique.com/
* http://www.dmoz.org/Science/Biology/Botany/Institutions/Botanical_Gardens_and_Arboreta/
* http://www.ftg.org 
* http://www.usbg.gov
* World garden finder

বিষয়শ্রেণী:ভারতের বোটানিক্যাল গার্ডেন
বিষয়শ্রেণী:১৮২০-এ ভারতে প্রতিষ্ঠিত
বিষয়শ্রেণী:কলকাতা ভিত্তিক সংগঠন
গলবিল প্রদাহ

**গলবিল প্রদাহ** বলতে ব্যাকটেরিয়া বা ভাইরাসের দ্বারা রোগ-সংক্রমণের কারণে গলার পেছনের দিকে অর্থাৎ গলবিলে ব্যথা হওয়াকে বোঝায়। গলা ব্যথার পাশাপাশি আরও কিছু উপসর্গ আছে যেমন ঢোক গিলতে কষ্ট হওয়া, কাশি, মাথাব্যথা, কর্কশ কণ্ঠ, সর্দি পড়া, গলবিল লাল হয়ে যাওয়া, লসিকাগ্রন্থিগুলির ফুলে যাওয়া এবং জ্বর হওয়া। সাধারণত ৩ থেকে ৫ দিন এই উপসর্গগুলি অব্যাহত থাকে। গলবিল প্রদাহকে এক ধরনের ঊর্ধ্ব শ্বাসনালি সংক্রমণ হিসেবে শ্রেণীকরণ করা হয়েছে। জটিল অবস্থা ধারণ করলে গলবিল প্রদাহ থেকে অস্থিকোটর প্রদাহ বা সাইনাসের প্রদাহ (Sinusitis) এবং তীব্র মধ্যকর্ণ প্রদাহ (Acute otitis media) হতে পারে।

বেশিরভাগ ক্ষেত্রে গলবিল প্রদাহের জন্য ভাইরাস দায়ী। তবে ২৫% শিশু ও ১০% প্রাপ্তবয়স্কের ক্ষেত্রে স্ট্রেপ্টোকক্কাস জাতীয় ব্যাকটেরিয়ার জন্য সৃষ্ট যে গলবিল প্রদাহ হয় (ইংরেজিতে "স্ট্রেপ থ্রোট" নামে পরিচিত), সেটি বিপদজনক। কারণ এতে বাতজ্বর হওয়ার ঝুঁকি থাকে। তাই স্ট্রেপটোকক্কাসের জন্য গলবিল থেকে নেওয়া নমুনা পরীক্ষা করতে হয় ("স্ট্রেপ থ্রোট কালচার") এবং সময়মত ব্যাকটেরিয়ানাশক বা অ্যান্টিবায়োটিক ওষুধ দিয়ে  চিকিৎসা করতে হয়। অন্যদিকে ভাইরাসজনিত গলবিল প্রদাহের জন্য ব্যাকটেরিয়ানাশক ওষুধ কোনও কাজে আসে না; এক্ষেত্র শুধুমাত্র উপসর্গ প্রশমনের জন্য ওষুধ দেওয়া হয়।

এছাড়া ছত্রাক, অতিসংবেদনশীলতা বা অ্যালার্জি, ধূমপান, অম্ল ঢেকুর, ইত্যাদি কারণেও ক্ষেত্রবিশেষে গলবিল প্রদাহ হতে পারে।

আলজিহ্বা প্রদাহ, থাইরয়েড প্রদাহ, গলবিল-পশ্চাদ্দেশীয় ফোঁড়া ইত্যাদি রোগের ক্ষেত্রেও একই ধরনের উপসর্গ দেখা যেতে পারে।

## তথ্যসূত্র

বিষয়শ্রেণী:সংক্রামক রোগ
বিষয়শ্রেণী:প্রদাহ
বিষয়শ্রেণী:ঊর্ধ্ব শ্বাসনালির রোগ
বিষয়শ্রেণী:গলবিল
বিষয়শ্রেণী:পরিপাক নালির ব্যাধি
আমানুল্লাহ কলেজ

**আমান উল্লাহ কলেজ** (ইংরেজি: *AMAN ULLAH COLLEGE*) হলো বাংলাদেশের বরিশাল বিভাগের পিরোজপুর জেলার ভান্ডারিয়া উপজেলার একটি উচ্চ মাধ্যমিক ও উচ্চশিক্ষা প্রতিষ্ঠান। কলেজটি উচ্চ মাধ্যমিক (এইচএসসি), স্নাতক (পাশ) এবং স্নাতক (সম্মান) পর্যায়ের শিক্ষা কার্যক্রম পরিচালনা করে। এটি বেসরকারি, এমপিওভুক্ত এবং সহশিক্ষা ভিত্তিতে পরিচালিত হয়।

## প্রতিষ্ঠাতা
* প্রতিষ্ঠাতা: বীর মুক্তিযোদ্ধা জনাব এম.এ. খালেক

## অবস্থান
* ঠিকানা: রাধানগর, ভান্ডারিয়া, পিরোজপুর, বরিশাল বিভাগ  
* ইউনিয়ন: গৌরিপুর  
* মৌজা: রাধানগর  
* হোল্ডিং নম্বর/গ্রাম/রোড: রাধানগর, রাধানগর  
* এলাকা: গ্রামীণ  
* ভৌগোলিক অবস্থান: সমুদ্র উপকূল, বাঁধের ভিতরে

## যোগাযোগ
* ওয়েবসাইট: https://www.amanullahcollege.edu.bd

## জাতীয় সংসদ নির্বাচনী এলাকা
* নির্বাচনী এলাকার নাম: Pirojpur-2  
* নির্বাচনী এলাকার জাতীয় নম্বর: 247

## শিক্ষা কার্যক্রম
* উচ্চ মাধ্যমিক (এইচএসসি) – ব্যবসায় শিক্ষা, মানবিক, বিজ্ঞান  
* স্নাতক (পাশ)  
* স্নাতক (সম্মান)  
* কারিগরি ও ভোকেশনাল কোর্সসমূহ: এডভান্সড সার্টিফিকেট, হেলথ টেকনোলজি, মেরিন ট্রেড, ডিপ্লোমা ইন এগ্রিকালচার, ডিপ্লোমা ইন ইঞ্জিনিয়ারিং, বিএসসি ইন ইঞ্জিনিয়ারিং, জাতীয় দক্ষতামান, হাই স্কুল ভোকেশনাল ইত্যাদি

## শিক্ষার্থী ও কর্মচারী
* ২০২৪ সালের শিক্ষার্থী সংখ্যা: উচ্চ মাধ্যমিক – 487, স্নাতক (পাশ) – 261, স্নাতক (সম্মান) – 590  
* শিক্ষক: 39 (নারী: 10)  
* কর্মকর্তা-কর্মচারী: 17 (নারী: 5)  
* প্রশিক্ষিত শিক্ষক: 32 (নারী: 8)  
* অনুমোদিত পদ: শিক্ষক 56, নন-টিচিং 17

## কমিটি
* কমিটির ধরন: গভর্নিং কমিটি  
* অনুমোদনের তারিখ: 09/04/2025  
* মেয়াদ উত্তীর্ণ: 08/04/2027  
* সদস্য সংখ্যা: 15 (নারী: 5)  
* নৈশপ্রহরী: হ্যাঁ  
* ম্যানেজিং কমিটি সভা ২০২৪: 20  
* পিটিএ সভা ২০২৪: 5  
* আলোচিত বিষয়: শিক্ষক প্রশিক্ষণ, সচেতনতা কার্যক্রম, বুলিং, পিছিয়ে পড়া শিক্ষার্থী, যাতায়াত নিরাপত্তা, ঝড়ে পরা রোধ, উপস্থিতি, ইভটিজিং, বাল্যবিবাহ, জঙ্গিবাদ দমন, এসিড নিক্ষেপ, বিশেষ চাহিদা সম্পন্ন শিক্ষার্থী, মাদক বিরোধী, নিরাপদ সড়ক

## স্বীকৃতি
* স্নাতক (সম্মান): অনুমোদন 01/02/2012, মেয়াদ শেষ 30/06/2026  
* স্নাতক (পাশ): অনুমোদন 29/04/2008, মেয়াদ শেষ 30/06/2026  
* উচ্চ মাধ্যমিক: অনুমোদন 01/07/1999, মেয়াদ শেষ 30/06/2028

## তথ্যসূত্র

## শ্রেণীবিভাগ
বিষয়শ্রেণী:বাংলাদেশের মহাবিদ্যালয়
নোয়াপাড়া বিধানসভা কেন্দ্র

**নোয়াপাড়া  (বিধানসভা কেন্দ্র)** ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৭ নং নোয়াপাড়া বিধানসভা কেন্দ্রটি উত্তর ব্যারাকপুর পুরসভা এবং গারুলিয়া পুরসভা,ইছাপুর প্রতিরক্ষা এস্টেট, ব্যারাকপুর ক্যান্টনমেন্ট মোহনপুর এবং সেউলি গ্রাম পঞ্চায়েত গুলি ব্যারাকপুর-২ সমষ্টি উন্নয়ন ব্লক এর অন্তর্গত।

নোয়াপাড়া বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১৮ উপনির্বাচন
মধুসূদন ঘোষ এর মৃত্যুর পর নোয়াপাড়া বিধানসভা আসনটি খালি ছিল। ২০১৮ সালের উপনির্বাচনে সর্বভারতীয় তৃণমূল কংগ্রেসের প্রার্থী সুনিল সিং এবং এছাড়া গুরুলিয়া পৌরসভার চেয়ারম্যান ১,০১,৭২৯ ভোটের রেকর্ড ভাঙেন এবং তিনি তার নিকটতম প্রতিদ্বন্দ্বী বিজেপি প্রার্থী সন্দীপ ব্যানার্জীকে ৬৩,০১৮ ভোটের (৫৩.৫১%) ব্যবধানে পরাজিত করেন। সুনিল সিং  ভারতীয় জাতীয় কংগ্রেসের আসনটি সরিয়ে নেন এবং তিনি তার দল সর্বভারতীয় তৃণমূল কংগ্রেসে যোগ দেন।

### ২০১৬
২০১৬ সালের নির্বাচনে, ভারতীয় জাতীয় কংগ্রেসের মধুসূদন ঘোষের তৃণমূল কংগ্রেসের মঞ্জু বসুকে পরাজিত করেন কিন্তু মধুসূদন ঘোষের মৃত্যুতে পুনরায় নির্বাচন হয়।

 

### ২০১১
২০১১ সালের নির্বাচনে, তৃণমূল কংগ্রেসের মঞ্জু বসু তার নিকটতম প্রতিদ্বন্দ্বী সিপিআই (এম) -এর কে.ডি.ঘোষকে পরাজিত করেন।

 

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর কুশধ্বাজ ঘোষ নোয়াপাড়া বিধানসভা কেন্দ্র থেকে জয়ী হন, তৃণমূল কংগ্রেসের মঞ্জু বসুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের মঞ্জু বসু সিপিআই (এম) -এর মদন মোহন নাথকে পরাজিত করেন। সিপিআই (এম) -এর মদন মোহন নাথ ১৯৯৬ সালে কংগ্রেসের শ্রীশ দাসকে পরাজিত করেন এবং ১৯৯১ সালে কংগ্রেসের অনন্ত রায়কে পরাজিত করেন। সিপিআই (এম) -এর যামিনী ভূষণ সাহা ১৯৮৭ সালে কংগ্রেসের শ্রীশ দাসকে এবং ১৯৮২ সালে আইসিএসের অপূর্ব ভট্টাচার্যকে পরাজিত করেন এবং কংগ্রেস অপূর্ব ভট্টাচার্যকে ১৯৭৭ সালে পরাজিত করেন।
### ১৯৫১-১৯৭২
কংগ্রেসের শুভেন্দু রায় ১৯৭২ সালে জয়ী হন। সিপিআই (এম) -এর যামিনী ভূষণ সাহা ১৯৭১ এবং ১৯৬৯ সালে জয়ী হন। কংগ্রেসের শুভেন্দু রায় ১৯৬৭ সালে জয়ী হন। ১৯৬২ সালে সিপিআই এর যামিনী ভূষণ সাহা জয়ী হন। ১৯৫৭ সালে পিএসপি পঞ্চানন ভট্টাচার্য জয়ী হন। এর আগে কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:উত্তর চব্বিশ পরগনা জেলার রাজনীতি
ফেনী সদর থানা

**ফেনী মডেল থানা** (পূর্বে **ফেনী সদর থানা**) বাংলাদেশের ফেনী জেলার অন্তর্গত ফেনী সদর উপজেলার একটি থানা।

## প্রশাসনিক এলাকাসমূহ
ফেনী সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম ফেনী সদর থানার আওতাধীন।

;পৌরসভা:
* ফেনী

;ইউনিয়নসমূহ:
* ১নং শর্শদি
* ২নং পাঁচগাছিয়া
* ৪নং ধর্মপুর
* ৫নং কাজিরবাগ
* ৬নং কালিদহ
* ৭নং বালিগাঁও
* ৮নং ধলিয়া
* ৯নং লেমুয়া
* ১০নং ছনুয়া
* ১১নং মোটবী
* ১২নং ফাজিলপুর
* ১৩নং ফরহাদনগর

## আরও দেখুন
* ফেনী সদর উপজেলা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী জেলার থানা
বিষয়শ্রেণী:ফেনী সদর উপজেলা
মোস্তাফিজার রহমান মোস্তফা

**মোস্তাফিজার রহমান মোস্তফা** বাংলাদেশের একজন রাজনীতিবিদ। তিনি রংপুর সিটি কর্পোরেশনের মেয়র ছিলেন। তিনি জাতীয় পার্টি রংপুর মহানগরের সভাপতি এবং কেন্দ্রীয় কমিটির প্রেসিডিয়াম সদস্য।

## জন্ম ও শিক্ষাজীবন
মোস্তাফিজুর রহমান কাফ্রিখাল, মিঠাপুকুর,রংপুর এর সম্ভ্রান্ত মুসলিম পরিবার এ জন্মগ্রহণ করেন। রহমান ১৯৭৯ সালে কারমাইকেল বিশ্ববিদ্যালয় কলেজ হতে বিজ্ঞান বিভাগে স্নাতক ডিগ্রী লাভ করেন। ছাত্র জীবন থেকেই তিনি ছাত্র রাজনীতিতে সক্রিয়ভাবে জড়িয়ে পড়েন।

## কর্মজীবন
তিনি ১৯৮৩-১৯৮৪ সালে কুমরগঞ্জ দ্বিমুখী উচ্চ বিদ্যালয়ে শিক্ষক হিসেবে শিক্ষকতা শুরু করেন এবং পরবর্তীতে বিদ্যুৎ উন্নয়ন বোর্ডের একজন প্রথম শ্রেণীর ঠিকাদার হিসেবে ব্যবসা শুরু করেন। এর পাশাপাশি তিনি সমাজ সেবামূলক বিভিন্ন কাজে নিজেকে জড়িয়ে রাখেন।

## রাজনৈতিক জীবন
১৯৯৪ সালে রংপুরে গঠিত জাতীয় পার্টির জেলা কমিটিতে সদস্য হিসেবে অন্তর্ভুক্ত হন মোস্তফা। পর্যায়ক্রমে জাতীয় পার্টি পৌর নির্বাহী কমিটির সাধারণ সম্পাদক হিসেবে ৮ বছর, সদর উপজেলা কমিটির সভাপতি হিসেবে ৩ বছর, জেলা সাধারণ সম্পাদক হিসেবে ২ বছর ৬ মাস, জেলা  সদস্য সচিব হিসেবে প্রায় ২ বছর এবং ২০০৯ সালে বিপুল ভোটে রংপুর সদর উপজেলা চেয়ারম্যান নির্বাচিত হয়ে দায়িত্ব পালন করেন তিনি।

২০১৭ ও ২০২২ সালের নির্বাচনে তিনি জাতীয় পার্টির হয়ে রংপুর সিটি কর্পোরেশনের মেয়র হিসেবে নির্বাচিত হন। ১৯ আগস্ট ২০২৪ সালে তিনিসহ দেশের ১২টি সিটি কর্পোরেশনের মেয়রকে অপসারণ করে প্রশাসক নিয়োগ দেওয়া হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী
বিষয়শ্রেণী:রংপুর সিটি কর্পোরেশনের মেয়র
বিষয়শ্রেণী:রংপুর জেলার ব্যক্তি
তাজ মালিক

**তাজ মালিক** (; জন্ম: ১ জানুয়ারি, ১৯৭৫) নানগারহর প্রদেশে জন্মগ্রহণকারী প্রথিতযশা ও সাবেক আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ-ব্রেক বোলিংয়ে পারদর্শিতা দেখিয়েছেন তিনি।

## কর্মজীবন
আফগান ক্রিকেটে অন্যতম প্রভাববিস্তারকারী ব্যক্তিত্ব হিসেবে তাকে গণ্য করা হয়ে থাকে। এছাড়াও, জাতীয় দলের প্রথম কোচ হিসেবে দায়িত্ব পালন করেছেন। আফগানিস্তান জাতীয় ক্রিকেট একাডেমির সভাপতি হিসেবে ঘরোয়া প্রতিযোগিতাসমূহে নেতৃত্ব দেন ও আফগানিস্তান ক্রিকেট ফেডারেশনের সম্পাদকের দায়িত্বে ছিলেন তিনি।

২০১০ সালে আইসিসি বিশ্ব টুয়েন্টি২০ প্রতিযোগিতায় আফগানিস্তান জাতীয় ক্রিকেট দলের বাছাইপর্ব নিয়ে ‘আউট অব দি অ্যাশেজ’ শিরোনামীয় প্রামাণ্যচিত্রে তাকে উপস্থাপন করা হয়েছিল।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগান ক্রিকেটার
বিষয়শ্রেণী:আফগান ক্রিকেট কোচ
বিষয়শ্রেণী:আফগানিস্তান জাতীয় ক্রিকেট দলের কোচ
ফাজিলপুর ইউনিয়ন, ফেনী সদর

**ফাজিলপুর ইউনিয়ন** বাংলাদেশের ফেনী জেলাধীন সদর উপজেলার অন্তর্গত ১২ নং ইউনিয়ন। ফেনী সদর উপজেলার দক্ষিণ দিকে ঢাকা-চট্টগ্রাম জাতীয় মহাসড়ক ও ঢাকা-চট্টগ্রাম জাতীয় রেলপথের উত্তর পাশে মনোরম পরিবেশে ফাজিলপুর ইউনিয়নের অবস্থান।

## আয়তন
ফাজিলপুর  ইউনিয়নের আয়তন  ১১.৭০ বর্গ কিলোমিটার প্রায়। 

## জনসংখ্যা
২০২২ সালের জনশুমারি অনুযায়ী ফাজিলপুর ইউনিয়নের জনসংখ্যা  ৩৪৮৮৭ জন।

## অবস্থান ও সীমানা
ফেনী সদর উপজেলার দক্ষিণ-পূর্বাংশে ফাজিলপুর ইউনিয়নের অবস্থান। এ ইউনিয়নের দক্ষিণে ফরহাদনগর ইউনিয়ন; পশ্চিমে ছনুয়া ইউনিয়ন; উত্তর-পশ্চিমে মোটবী ইউনিয়ন; উত্তর-পূর্বে ছাগলনাইয়া উপজেলার রাধানগর ইউনিয়ন এবং পূর্বে মুহুরী নদী, ছাগলনাইয়া উপজেলার শুভপুর ইউনিয়ন ও ঘোপাল ইউনিয়ন অবস্থিত।

## প্রশাসনিক কাঠামো
ফাজিলপুর ইউনিয়ন ফেনী সদর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।

এ ইউনিয়নের গ্রামগুলো হলো:
# ফাজিলপুর গ্রাম
# শিবপুর গ্রাম
# রাজনগর গ্রাম

* মৌজা সংখ্যা: ৩টি
* প্রধান বাজার: ৪টি

## শিক্ষা ব্যবস্থা
ফাজিলপুর  ইউনিয়নের স্বাক্ষরতার হার ৭০% (প্রায়)।

### শিক্ষা প্রতিষ্ঠান
; মাদ্রাসা
* ফাজিলপুর ওয়ালিয়া ফাজিল (ডিগ্রী) মাদ্রাসা
* ফাজিলপুর সিদ্দিক এ আকবর মাদ্রাসা
* ফাজিলপুর মুজিবিয়া ইসলামিয়া আলিম মাদ্রাসা
* শিবপুর উম্মুল মুমিনিন মহিলা দাখিল মাদ্রাসা
* উত্তর ফাজিলপুর লস্করতালুক নূরানী তালিমুল কুরআন হাফেজিয়া মাদ্রাসা ও এতিমখানা

;‌ প্রাথমিক বিদ্যালয়
* শিবপুর বটতলী সরকারী প্রাথমিক বিদ্যালয়
* শিবপুর বটতলী সালেহ-ফেরদৌস একাডেমী

; মাধ্যমিক বিদ্যালয়
* ফাজিলপুর উচ্চ বিদ্যালয়
* ফাজিলপুর ডব্লিউ.বি কাদরী উচ্চ বিদ্যালয়
* শিবপুর আর.বি হাট আলী আহমদ উচ্চ বিদ্যালয়

; কলেজ
* ফেনী সাউথ-ইষ্ট ডিগ্রী কলেজ, ফাজিলপুর

## স্বাস্থ্য বিষয়ক প্রতিষ্ঠানসমূহ
ফাজিলপুর ইউনিয়নে স্বাস্থ্য বিষয়ক মোট তিনটি প্রতিষ্ঠান রয়েছে। ফাজিলপুর ও শিবপুর উভয় গ্রামে এই প্রতিষ্ঠানসমূহের অবস্থান।
# ইউনিয়ন স্বাস্থ্য কেন্দ্র: ০১ টি; ফাজিলপুর গ্রামে অবস্থিত।
# ইউনিয়ন উপ স্বাস্থ্য কেন্দ্র: ০১ টি; শিবপুর গ্রামে (বটতলী বাজারে) অবস্থিত।
# কমিউনিটি ক্লিনিক: ০১ টি; শিবপুর গ্রামে (ভূইয়ার হাটে) অবস্থিত।

## যোগাযোগ ব্যবস্থা
ফাজিলপুর ইউনিয়নের যোগাযোগ ব্যবস্থা খুবই ভালো। এই ইউনিয়নের উপর দিয়ে ঢাকা-চট্টগ্রাম (জাতীয়) মহাসড়ক ও ঢাকা-চট্টগ্রাম (জাতীয়) রেলপথ রয়েছে। যা চট্রগ্রাম শহরের সাথে সংযুক্ত হয়েছে। ফেনী শহর থেকে খুব সহজে ফাজিলপুর ইউনিয়নের যে কোনো গ্রামে যাতায়াত করা যায়।

## নদ-নদী
মুহুরী নদী ফাজিলপুর ইউনিয়নের পূর্ব পাশ দিয়ে উত্তর-দক্ষিণে প্রবাহিত হয়ে দক্ষিণে বঙ্গোপসাগরের সাথে মিলিত হয়েছে।

## হাট-বাজার
ঐতিহ্যবাহী ফাজিলপুর রহিম উল্যাহ সাহেবের বাজার ফাজিলপুর ইউনিয়নের প্রধান বাজার। অন্যান্য বাজার সমুহ হলো:
* বটতলী বাজার (শিবপুর) 
* ভূঁইয়ার হাট (শিবপুর)  
* আল আমিন মার্কেট (শিবপুর) 
* কলাতলী বাজার (ফাজিলপুর)
* হাজী ওসমান গনির বাজার (নতুন বাজার)

## দর্শনীয় স্থান
* মুহুরী নদী 
* মুহুরী সেতু
* ফাজিলপুর রেলওয়ে স্টেশন

## উল্লেখযোগ্য ব্যক্তি
* মোহাম্মদ সাইফুদ্দিন, ক্রিকেটার, বাংলাদেশ জাতীয় ক্রিকেট দল।

## আরও দেখুন
* ফেনী সদর উপজেলা
* ফেনী সদর থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী সদর উপজেলার ইউনিয়ন
মোটবী ইউনিয়ন

**মোটবী** বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।

## আয়তন
১৮.০০ বর্গ কিঃমি

## জনসংখ্যা

## অবস্থান ও সীমানা
ফেনী সদর উপজেলার পূর্বাংশে মোটবী ইউনিয়নের অবস্থান। এ ইউনিয়নের দক্ষিণ-পূর্বে ফাজিলপুর ইউনিয়ন, দক্ষিণে ছনুয়া ইউনিয়ন, পশ্চিমে কালিদহ ইউনিয়ন, উত্তরে ছাগলনাইয়া উপজেলার পাঠাননগর ইউনিয়ন এবং পূর্বে ছাগলনাইয়া উপজেলার রাধানগর ইউনিয়ন অবস্থিত।

## প্রশাসনিক কাঠামো
মোটবী ইউনিয়ন ফেনী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। 
এ ইউনিয়নের গ্রামগুলো হল:
* মোটবী
* মধ্যম মোটবী
* লস্কর হাট
* শাহপুর
* ইজ্জতপুর
* কচুয়া
* গঙ্গানগর 
* সাতসতী
* বাঘাইয়া
* উত্তর লক্ষ্মীপুর
* দক্ষিণ লক্ষ্মীপুর
* মধ্যম লক্ষ্মীপুর 
* স্বর্ণসেতু

## শিক্ষা ব্যবস্থা

## যোগাযোগ ব্যবস্থা
ফেনী সদর উপজেলা থেকে ইউনিয়ন পরিষদের দূরত্ব প্রায় ৯ কিলোমিটার।সদর উপজেলা কমপ্লেক্স থেকে সিএনজি যোগে মোটবী ইউনিয়নস্থ লস্করহাট বাজারে আসা যায়। উপজেলা থেকে ইউনিয়নের যাতায়াত ব্যবস্থা:(১) রিক্সা ভাড়ার হার : ৩০-৪০ টাকা।(২) সিএনজি ভাড়ার হার : ২০-২৫ টাকা।
 মোটবী ইউনিয়ন থেকে বিভিন্ন গ্রামে যাতায়াত তথ্য:(১) লস্করহাট বাজার থেকে ইজ্জ্বতপুর পর্যমত্ম রিক্সা ভাড়া ৫০ টাকা।(২) লস্করহাট বাজার থেকে সাতসতি পর্যমত্ম রিক্সা ভাড়া ৪০ টাকা।(৩) লস্করহাট বাজার থেকে কচুয়া পর্যমত্ম রিক্সা ভাড়া ৪০ টাকা।(৪) লস্করহাট বাজার থেকে বাঘাইয়া পর্যন্ত রিক্সা ভাড়া ৪০ টাকা।
(৫) লস্করহাট বাজার থেকে গঙ্গানগর পর্যন্ত রিক্সা ভাড়া ৬০ টাকা।(৬) লস্করহাট বাজার থেকে সাহাপুর পর্যন্ত রিক্সা ভাড়া ৪০ টাকা।(৭) লস্করহাট বাজার থেকে উত্তর লক্ষ্মীপুর পর্যন্ত রিক্সা ভাড়া ৪০ টাকা।(৮) লস্করহাট বাজার থেকে মধ্যম লক্ষ্মীপুর পর্যন্ত রিক্সা ভাড়া ৪০ টাকা।
(৯) লস্করহাট বাজার থেকে মোটবী পর্যন্ত রিক্সা ভাড়া ২০ টাকা।

## খাল ও নদী
* কালিদাস পাহালিয়া নদী
* মাতা মুহুরী
* দক্ষিণ লক্ষীপুর সেচ খাল
* শাহাপুর সেচ খাল
* ইজ্জতপুর সেচ খাল
* সাতসতি সেচ খাল
* পূর্ব কচুয়া সেচ খাল

## হাট-বাজার
মোটবী ইউনিয়নের প্রধান ২টি হাট-বাজার হল লস্করহাট বাজার এবং মোটবী ভোর বাজার।

## দর্শনীয় স্থান
১) **মোটবী মুন্সি মোহাম্মদ আলী জামে মসজিদ**

## উল্লেখযোগ্য ব্যক্তি
* সিরাজুল হক বীর প্রতীক &ndash;– বীর প্রতীক
* ইনামুল হক &ndash;– অভিনেতা, নাট্যকার ও শিক্ষক।
* হৃদি হক &ndash;– অভিনেত্রী। 
* মহিউদ্দিন বাহার &ndash;– সরকারি কর্মকর্তা ও টেলিভিশন ব্যক্তিত্ব
* আমির হোসেন বাবু &ndash;– নৃত্যশিল্পী ও কোরিওগ্রাফার।
* নাসির উদ্দিন-- ছাত্র

## আরও দেখুন
* ফেনী সদর উপজেলা
* ফেনী সদর থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী সদর উপজেলার ইউনিয়ন
ছনুয়া ইউনিয়ন, ফেনী সদর

**ছনুয়া** বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।

## আয়তন
৩১৫৭ একর

## জনসংখ্যা
ছনুয়া ইউনিয়ন মোট জনসংখ্যা - ২০৮১৪
তার মধ্যে পুরুষ - ১০৮৭৭,এবং মহিলা- ৯৯৩৭

## অবস্থান ও সীমানা
ফেনী সদর উপজেলার পূর্বাংশে ১০নং ছনুয়া ইউনিয়নের অবস্থান। এর  পূর্বে ফাজিলপুর, দক্ষিণে লেমুয়া ও এশিয়ান  হাইওয়ে,পশ্চিমে কালিদহ ও কালীদাস পাহালিয়া নদী যাহা দক্ষিণ দিকে গিয়ে বঙ্গোপসাগরে পতিত হয়েছেএবং উত্তরে মোটবী ইউনিয়ন অবস্থিত।

## প্রশাসনিক কাঠামো
ছনুয়া ইউনিয়ন ফেনী সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।

এ ইউনিয়নের গ্রামগুলো হল:

## শিক্ষা ব্যবস্থা
শিক্ষার হার শতকরা ৪৮.৫৮

## শিক্ষা প্রতিষ্ঠান
১.ছনুয়া উচ্চ বিদ্যালয়
২.ছনুয়া ইসলামিয়া দাখিল মাদ্রাসা। 

৩.পূর্ব ছিলোনীয়া  ইসলামিয়া দাখিল মাদ্রাসা।
৪.ছনুয়া গনিয়া ইসলামিয়া মাদ্রাসা।
৫.কাজিরদিঘী সোলতানিয়া ইসলামিয়া মাদ্রাসা।
৬.পূর্ব ছিলোনীয়া সরকারি প্রাথমিক বিদ্যালয়
৭. ছনুয়া সরকারি প্রাথমিক বিদ্যালয়
৮.বোগদাদীয়া উচ্চ বিদ্যালয় 
৯.দমদমা সরকারি প্রাথমিক বিদ্যালয়
১০.তেতৈয়া সরকারি প্রাথমিক বিদ্যালয়
১১.উত্তর ছনুয়া সরকারি প্রাথমিক বিদ্যালয়
১২.পশ্চিম ছনুয়া সরকারি প্রাথমিক বিদ্যালয়
১৩.বোগদাদীয়া সরকারি প্রাথমিক বিদ্যালয়
১৪. টঙ্গিরপাড়া সরকারি প্রাথমিক বিদ্যালয়
১৫.উত্তর ছনুয়া ইবতেদায়ী মাদ্রাসা(স্থাপিত:১৯৮৪)

## যোগাযোগ ব্যবস্থা
যোগাযোগ বিশেষত্ব পাকারাস্তা ১৭৫ কিমি, আধা-পাকারাস্তা ১১২ কিমি, কাঁচারাস্তা ৪০০ কিমি; রেলপথ ২৭.৫ কিমি।

## খাল ও নদী
কালীদাস পাহালিকা নদী

## হাট-বাজার
১. হাজী আলী নেওয়াজ কোম্পানী বাজার

২.হাজী ওসমান গনী বাজার

৩.ছনুয়া বাজার

৪.কাজির দীঘি বাজার

৫.বোগদাদিয়া বাজার

## দর্শনীয় স্থান
১.কালিদাস পাহালিয়া নদী। 
২.  বেড়ি বাঁধ।
৩.কালীদহ রেলওয়ে ঝুলন্ত সেতু।

## জনপ্রতিনিধি
করিম উল্ল্যাহ বি.কম (চেয়ারম্যান)

১০নং ছনুয়া ইউনিয়ন পরিষদ

## আরও দেখুন
* ফেনী সদর উপজেলা
* ফেনী সদর থানা
* ফেনী জেলা

## তথ্যসূত্র

## বহিঃসংযোগ

বিষয়শ্রেণী:ফেনী সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ